นักลงทุนแห่เก็บ EPCO ดันราคาพุ่งพรวด 27% รับ Q1 โกยกำไร 149 ลบ. โตกว่าเท่าตัว
นักลงทุนแห่เก็บ EPCO ดันราคาพุ่งพรวด 27% รับ Q1 โกยกำไร 149 ลบ. โตกว่าเท่าตัว จากปีก่อนกำไร 69.77 ลบ. หลังมีกำไรอัตราแลกเปลี่ยนเพิ่ม-รับส่วนแบ่งกำไรเงินลงทุน 160.10 ลบ. ล่าสุด ณ เวลา 11.05 น. อยู่ที่ 3.92 บาท บวก 0.84 บาท หรือ 27.27% สูงสุดที่ 3.94 บาท ต่ำสุดที่ 3.70 บาท ด้วยมูลค่าซื้อขาย 52.65 ล้านบาท
16 พ.ค. 2561

ผู้สื่อข่าวรายงานว่า ราคาหุ้น บริษัท โรงพิมพ์ตะวันออก จำกัด (มหาชน) หรือ EPCO ล่าสุด ณ เวลา 11.05 น. อยู่ที่ 3.92 บาท บวก 0.84 บาท หรือ 27.27% สูงสุดที่ 3.94 บาท ต่ำสุดที่ 3.70 บาท ด้วยมูลค่าซื้อขาย 52.65 ล้านบาท

ทั้งนี้ ราคาหุ้น EPCO ปรับตัวเพิ่มขึ้น หลังบริษัทรายงานผลการดำเนินงานประจำไตรมาส 1/61 สิ้นสุด ณ วันที่ 31 มี.ค.2561 มีกำไรเพิ่มขึ้นกว่า 1 เท่าตัว ดังนี้

สำหรับปัจจัยที่ส่งผลให้ผลการดำเนินงานไตรมาส 1/61 มีกำไรเพิ่มขึ้นเนื่อง บริษัทมีกำไรจากอัตราแลกเปลี่ยนเพิ่มขึ้น และรับส่วนแบ่งกำไรจากเงินลงทุนในบริษัทร่วม 160.10 ล้านบาท จากโครงการโรงไฟฟ้าพลังงานความร้อนร่วม 2 โรงไฟฟ้า
โดยโรงไฟฟ้าที่ 1 ขนาดกำลังการผลิต 120 เมกกะวัตต์ ถือหุ้นทั้งทางตรงและทางอ้อมในสัดส่วนร้อยละ 49.50 รับรู้ส่วนแบ่งจำนวนเงิน 75.87 ล้านบาท ส่วนโรงไฟฟ้าที่ 2 ขนาดกำลังการผลิต 240 เมกกะวัตต์ ถือหุ้นทางตรงและทางอ้อมในสัดส่วนร้อยละ 40.00 รับรู้ส่วนแบ่งจำนวน 84.23 ล้านบาท